Antonio Jaspe Moscoso

Antonio María Jaspe y Moscoso, nado na Coruña en 1856 e finado en Montrove en agosto de 1887, foi un pintor galego que cultivou a pintura de historia, os temas clásicos e o retrato.

 Traxectoria 
Formouse na Real Academia de Belas Artes de San Fernando de Madrid, en Roma e en París. Colaborou como debuxante en varias publicacións.

Foi discípulo da Escola superior de Pintura, Escultura e Gravado e de Ignacio Suárez Llanos. Na Exposición Rexional de Galicia celebrada en Santiago de Compostela en 1875 presentou Dos retratos, Cinco bocetos, Una Concepción, Paisano gallego, Labradora, Hilandera, Retrato de Alfonso XII, Mujer pobre e Muchacho jugando; foi premiado con medalla de prata. Na da Coruña de 1878 expuxo varios lenzos, entre eles La ramilletera e La plaza de toros. Nas Exposicións Nacionais de Belas Artes de 1876, 1878 e 1881 presentou: Hilandera gallega, Un gaitero gallego, D. Juan de Austria, Vistas de la laguna, Gran canal, Astillero y Palacio de Otello en Venecia e Una ciociara (estudo).

En 1880 obtivo praza na Escola de Belas Artes de Roma. En 1881 acompañou á corte na súa viaxe a Galicia, como correspondente da La Ilustración Gallega y Asturiana.

Foi autor de retratos do rei Afonso XII e a raíña María Cristina, por cuxos traballos obtivo a Cruz de Carlos III.

Teñen obra súa a Deputación da Coruña e o Museo de Belas Artes da Coruña.Antonio Jaspe Moscoso no Museo de Belas Artes da Coruña
 Galería de imaxes 

 Notas 

 Véxase tamén 
 Bibliografía 







 Ligazóns externas 
 Bibliografía sobre Antonio Jaspe Moscoso en pintoresgallegos.com.

Categoría:Nados en 1856
Categoría:Nados na Coruña
Categoría:Finados en 1887
Categoría:Artigos creados co asistente para a creación de artigos
Categoría:Pintores de Galicia coa obra no dominio público
Categoría:Pintores de Galicia do século XIX